ભાજપના પ્રદેશ પ્રમુખ વિજય રૃપાણીએ જણાવ્યું કે, બિનઅનામત વર્ગને ૧૦ ટકા આર્થિક અનામત આપવા ભાજપે નિર્ણય કર્યો છે. ૧લી મે એ ગુજરાત સ્થાપ્ના દિને વટહુકમ બહાર પાડવામાં આવશે. તેમણે જણાવ્યું કે, ઓબીસી,એસસી,એસટીની અનામતમાં કોઇ ફેરફાર કરાયો નથી પણ સર્વણ જાતિના આર્થિક રીતે નબળા વિદ્યાર્થીઓને શિક્ષણમાં પ્રવેશ માટે અને નોકરી મેળવવા ઘણી જ મુશ્કેલી પડી રહી છે તેમને ૧૦ ટકા અનામતનો લાભ મળશે. જે કુંટુબની વાર્ષિક આવક રૃા.૬ લાખની મર્યાદામાં હશે તે આર્થિક અનામતના હકદાર હશે. આર્થિક અનામત આગામી નવા શૈક્ષણિક સત્ર જૂનથી લાગુ પડશે. સરકારે કોઇ રાજકીય દબાણમાં નિર્ણય લીધો નથી તેવો ઉલ્લેખ કરતાં રૃપાણીએ કહ્યું કે, વિવિધ જ્ઞાાતિઓની અનામતની રજૂઆત, મંતવ્યોને આધારે સરકારે તમામ પાસાઓ વિચારીને નિર્ણય લીધો છે જે બિન અનામત વર્ગના લોકો માટે ઉપયોગી નિવડશે.